Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 244

11. évfolyam Évi óraszám: 222 óra Belépő tevékenységformák Feladattal vezetett, önállóan végrehajtott elemzési feladatok elvégzése tárgyak, anyagminták, rajzok, grafikonok, írásos, képi és elektronikus ismeretforrások felhasználásával. Beadásra szánt rajzfeladatok, számítási jegyzőkönyvek, beszámolók készítése. Mechanika és anyagok: A fizikában, kémiában, matematikában tanult ismeretek rendszerezése, ismétlése. Számítások végzése, geometriai szerkesztő eljárások alkalmazása tanári irányítással és segédletek felhasználásával önállóan, statikai és szilárdságtani témákban. Rajzvázlatok készítése statikai és szilárdságtani számítások folyamán. A szerkezeti anyagok, alapanyagok, segédanyagok felismerése, fogalmainak tisztázása, szabványos anyagjelölések megismerése, anyag- és tárgyminták összevetése rajzokkal, leírásokkal, elemzés adott szempontok szerint. Anyag- és félgyártmány-katalógusok megismerése, katalógusból történő kiválasztás. Diagramok, állapotábrák elemzése, a vas—karbon állapotábra használata. Géprajz, gépelemek: A műszaki orientációs ismeretek tantárgyban tanult ismeretek felelevenítése, rendszerezése. Szabadkézi felvételi vázlatok készítése. A géprajzszabványok megismerése, alkalmazása, tűrés- és illesztéstáblázatok használata. Géprajzok és más műszaki területek rajzdokumentációinak elemzése, értelmezése. A géprajzhoz szükséges számítások végzése. A jellegzetes gépelemek rajzvázlatainak elkészítése másolással, majd önállóan. A gépelemek rajzainak készítésekor a géprajz szabványos előírásainak alkalmazása, az ismeretek szintetizálása. A fontosabb gépelemszabványok megismerése tanári bemutatás során. Gépelemekre vonatkozó, alapvető geometriai és szilárdsági számítások végzése. Bemutatott valós gépelemek tanulmányozása, elemzése. Csapágy-, gépelem- és egyéb katalógusok megismerése, katalógusból történő elemkiválasztás. 2001/28/II. szám Mechanika és anyagok Témakörök Tartalmak Statikai alapfogalmak, síkbeli erőrendszerek A statika alaptételei. A közös pontban metsződő és párhuzamos erőrendszer eredőjének meghatározása. Síkbeli egyensúlyi szerkezetek, tartók vizsgálata A kényszerek fajtái és jellemzőik. Vegyes terhelésű kéttámaszú tartók és konzolos kéttámaszú tartók vizsgálata. Egyik végén befogott tartók vizsgálata. Igénybevételek, síkidomok keresztmetszeti jellemzői Síkidomok (keresztmetszetek) elsőrendű vagy statikai nyomatéka. Az igénybevétel fogalma, fajtái. Feszültségeloszlás a terhelt keresztmetszet mentén különféle igénybevételek esetében. Egyszerű igénybevételek Egyszerű alkatrészek szilárdsági méretezése, méretellenőrzése és a megfelelő anyagminőség megválasztása. Összetett igénybevételek Az anyagban ébredő eredő feszültség meghatározása. A gyakorlatban gyakran előforduló összetett igénybevételű gépalkatrészek méretezése, illetve méretellenőrzése. Az anyagok fáradása Az anyagok fáradását előidéző terhelési módok. A fáradásos törések előfordulását csökkentő jellegzetes szerkezeti kialakítások. A gépészetben alkalmazott anyagok Az anyagok csoportosítása. Az anyagok fizikai, kémiai, mechanikai, technológiai tulajdonságai, környezeti jellemzőik. Metallográfiai alapismeretek Kristálytani alapismeretek. Színfémek, ötvözetek. Kétalkotós egyensúlyi diagramok. Vasötvözetek A vas—karbon-ötvözetek egyensúlyi diagramja. Az ötvözetlen acélok jellemzői, az acélok átalakulási módjai. Ötvözött acélok és jellemzőik, öntöttvasak. Nemvas fémek és ötvözeteik Könnyűfémek, ötvözőik, az ötvözők hatása. Színesfémek. Hőkezelés A hőkezelés célja, a hőkezelés műveletei. Hőmérséklet—idő-diagram. Acélok hőkezelései, vasöntvények hőkezelése. Réz- és alumíniumötvözetek hőkezelése. Melegalakítások Öntészeti alapfogalmak, formázási és öntési módszerek. A képlékenység fogalma, az alakítási szilárdság. Az alakítás hatása az anyag szerkezetére. A kovácsolás, hengerlés, cső- és rúdgyártás szerszámai, műveletei, berendezései. A porkohászat technológiája. Hegesztés, forrasztás Alapfogalmak. Lánghegesztés, lángvágás, villamos ívhegesztés, ellenállás-hegesztés, a forrasztás technológiája. Nemfémes szerkezeti anyagok Műanyag-feldolgozó eljárások gépei, berendezései, felhasznált anyagai, segédanyagai. Egyéb ipari anyagok, jellemző tulajdonságaik, felhasználásuk. Segédanyagok Kenési alapfogalmak, a kenés célja, kenőanyagok. 2001/28/II. szám Géprajz, gépelemek Témakörök Tartalmak Bevezető, felvételi vázlatkészítés Géprajzfajták rendszere, a méretmegadás alapjai. A vázlatkészítés szerepe, szabályai, technikája. Ábrázolás metszetekkel A metszet származtatása, fajtái, a szelvény és fajtái. Az ábrázolás sajátos szabályai. Egyszerűsített és különleges ábrázolások Törés, nem teljes vetületek, ferde síkú és elfordított vetületek. Szimmetrikus tárgy, kiemelt részletek, ismétlődő elemek, síkfelület jele, mozgó alkatrész szélső állása, eredeti körvonal, csatlakozó alkatrészek, felületi kialakítások, alkatrészek felfekvő felülete. Különleges méretmegadások, mérethálózatok A méretmegadás jelei, méretelosztás, szabványos alkatrészek méretei, mérethálózat felépítésének elvei. Szöveges előírások a rajzon. Tűrés, illesztés Alaptűrések, szabványos tűrésnagyságok. Alak- és helyzettűrések, illesztés, illesztési rendszerek. Felületi minőség Felületi egyenetlenségek fogalma, fajtái, a felületi érdesség megadása, a tűrés és az érdesség összefüggése. Felületkikészítés, hőkezelés megadása. Összeállítási rajzok jellemzői Összeállítási rajzok jellemzői, készítési szabályai. A darabjegyzék, rajzszámozási rendszerek. Jelképes ábrázolások Csavarmenetek, fogazott alkatrészek, bordás tengelykötés, rugók, gördülőcsapágy, siklócsapágy. Hegesztett, forrasztott, ragasztott és szegecskötések. Összeállítási rajzok készítése, rajzdokumentációk elemzése Géprajzok, villamos, építészeti rendszerek rajzai. Egyéb rendszerek rajzai. Szabványosítási alapismeretek A szabványok rendszere, fontosabb gépelemszabványok. Kötő gépelemek, kötések A szegecskötések, hegesztett kötések, forrasztott kötések, ragasztott kötések jellemzői, alkalmazási területei. Szilárd illeszkedésű kötések (zsugorkötések). Csavarkötések, szeg- és csapszegkötések. Ék- és reteszkötések, bordástengely- és poligonkötések. Szorítókötések, axiális helyzetbiztosító elemek. Rugók és lengéscsillapítók A rugók jellemzői, rugókarakterisztikák. A lengéscsillapítók típusai, működése, alkalmazási területei, gépek rugalmas ágyazása. Csövek, csőszerelvények, tömítések A csövek anyagai, a csövek névleges átmérőjének és falvastagságának meghatározása. Csőkötések kialakítása, alkalmazása. A csövek alátámasztása és felfüggesztése, csőkiegyenlítők. Csőszerelvények, tömítések. Tengelyek, csapágyazások, gördülőcsapágyak A tengelyek méretezése, tengelytípusok és alkalmazásuk. Csapágyazások, csapágybeépítések. A csapágyak kenése. Tengelykapcsolók és fékek A tengelykapcsolók fajtái, a tengelykapcsolók működtetése. A fékek feladata, csoportosításuk. A fékek működtetése, a fékezőerő meghatározása. 2001/28/II. szám Témakörök Tartalmak Nyomatékátszármaztató hajtások, súrlódó és kényszerhajtások Súrlódáson alapuló hajtások, lapos- és ékszíjhajtások. Lánchajtások, fogasszíjhajtások. Fogaskerékhajtások, csavarkerék- és csigahajtások. Hajtóművek A fogaskerék-hajtóművek csoportosítása. Típusaik, szerkezeti kialakításuk, alkalmazásuk. Mechanizmusok A mechanizmusok fogalma, típusai és általános jellemzői. A szakaszos mozgatók A máltai szerkezetes mozgatás szerkezeti kialakítása, alkalmazási területei. A szakaszos mozgatás egyéb megvalósítási lehetőségei. A továbbhaladás feltételei Meghatározott témákból rajzi, számításos, elemzési feladatok dokumentált megoldása és beadása írásos formában és számítástechnikai úton. A tananyaghoz tartozó szakkifejezések élőszóban való helyes használata. Mechanika és anyagok: A tanulók tudják meghatározni szerkesztéssel és számítással a kéttámaszú és az egyik végén befogott tartók reakcióerőit, veszélyes keresztmetszetét és a maximális hajlítónyomaték nagyságát koncentrált erők, megoszló erőrendszer és vegyes terhelés esetében. Legyenek képesek egyszerűbb méretezési feladatokat megoldani, méretellenőrzést elvégezni egyszerű és összetett igénybevételek esetén. Anyagmintákon, tárgyakon ismerjék fel és legyenek képesek rendszerezni a gépészetben általánosan használt fémeket, ötvözeteket, nemfémes anyagokat és kenőanyagokat, tudjanak példát hozni ezek alkalmazására, helyesen használják a fémtani alapfogalmakat. Tárgyakon, mintákon ismerjék fel a különböző gyártási eljárások (képlékeny alakítás, műanyag-feldolgozás, a forrasztás és a hegesztés, a hőkezelés, az öntési és a porkohászati eljárás) alkalmazását, ismerjék azok elvi lényegét. Géprajz, gépelemek: A tanulók legyenek képesek szabvány szerint munkadarabrajzot és összeállítási rajzot készíteni. Helyesen tudják más szakterületek rajzait, rajzos dokumentációit értelmezni, és legyenek képesek a szabványok rendszeréből kikeresni az adott feladathoz kapcsolódó érvényes szabványokat. Legyenek képesek rajzvázlatokkal bemutatni a tananyagban felsorolt gépelemek közül egy-egy típust, elmagyarázni működésüket. Tudják elvégezni gépelemek legalapvetőbb geometriai és szilárdsági méretezését, ellenőrzését.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes